RESOLUCIÓN do 23 de maio de 2008 pola que se conceden os premios do VI Premio Galicia Innovación Júnior convocados pola Orde do 5 de decembro de 2007 (Diario Oficial de Galicia número 246, do 21 de decembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/06/2008

Pola orde da Consellería de Innovación e Industria do 5 de decembro de 2007 foi convocado o VI Premio Galicia Innovación Júnior (DOG nº 246, do 21 de decembro). O 12 de maio de 2008 o xurado reuniuse para proceder á selección final dos traballos gañadores, á vista da súa proposta esta consellería
RESOLVE:
1. Conceder o primeiro premio do VI Premio Galicia Innovación Júnior na categoría de mozos e mozas de 12 a 15 anos, consistente nun ordenador portátil e unha cámara de vídeo dixital a Javier Blanco Cordero polo traballo titulado Atril pasapáxina. Conceder así mesmo un Tablet PC ao profesor Francisco José García Sanz do IES Santa Irene de Vigo pola súa asistencia debidamente acreditada na elaboración deste.
2. Conceder o segundo premio do VI Premio Galicia Innovación Júnior na categoría de mozos e mozas de 12 a 15 anos, consistente nun ordenador portátil a Margarida Rodríguez Tilve, polo traballo titulado Avisador de turbidez de auga.
3. Conceder seis accésits para a mesma categoría, dotados cada un deles cunha cámara de vídeo dixital. Agás para os traballos realizados por un grupo de mozos ou mozas, en tal caso o accésit consistirá en material electrónico que se repartirá entre todos os autores do traballo por un importe equivalente ao do accésit.
Ver referencia pdf "11000D004P038.PDF"
4. Conceder o primeiro premio do VI Premio Galicia Innovación Júnior na categoría de mozos e mozas de 16 a 18 anos, consistente nun ordenador portátil e unha cámara de vídeo dixital a Yhordy Domínguez Rivera polo traballo titulado Base múltiple para conexións eléctricas. Conceder, así mesmo, un Tablet PC ao profesor Emilio Rodríguez Portabales do IES Universidade Laboral de Ourense pola súa asistencia debidamente acreditada na elaboración deste.
5. Conceder o segundo premio do VI Premio Galicia Innovación Júnior na categoría de mozos e mozas de 16 a 18 anos, consistente nun ordenador portátil a Sarai Rodrigo López, polo traballo titulado Compresor de lixos.
6. Conceder seis accésits para a mesma categoría, dotados cada un deles cunha cámara de vídeo dixital. Agás para os traballos realizados por un grupo de mozos ou mozas, en tal caso o accésit consistirá en material electrónico que se repartirá entre todos os autores do traballo por un importe equivalente ao do accésit.
Ver referencia pdf "11000D004P038.PDF"
A presente resolución esgota a vía administrativa podendo os interesados interpoñer potestativamente recurso de reposición ante o mesmo órgano, no prazo dun mes contado a partir do día seguinte ao da notificación desta resolución ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación da presente resolución.
Santiago de Compostela, 23 de maio de 2008.
P.D. (Orde 31-1-2006)
Emilio Nogueira Moure
Secretario xeral da Consellería de Innovación e Industria